Καθορίζει τους όρους και τις προϋποθέσεις δυνάμει των οποίων η Ευρωπαϊκή Υπηρεσία Καταπολέμησης της Απάτης (OLAF) δύναται να διεξάγει έρευνες στην Ευρωπαϊκή Κεντρική Τράπεζα (ΕΚΤ) για ισχυρισμούς περί απάτης, διαφθοράς και κάθε άλλης παράνομης δραστηριότητας που θίγει τα οικονομικά συμφέροντα της Ευρωπαϊκής Ένωσης (ΕΕ). Η απόφαση της ΕΚΤ ισχύει για: τα μέλη του διοικητικού συμβουλίου και του γενικού συμβουλίου, της εκτελεστικής επιτροπής, του εποπτικού συμβουλίου, του διοικητικού συμβουλίου επανεξέτασης, της επιτροπής μεσολάβησης καθώς και της επιτροπής επιθεώρησης και της επιτροπής δεοντολογίας της ΕΚΤ, για θέματα που σχετίζονται με την ιδιότητά τους ως μελών των εν λόγω οργάνων· τα μέλη των διοικητικών οργάνων και τα μέλη του προσωπικού των εθνικών κεντρικών τραπεζών ή των εθνικών αρμόδιων αρχών τα οποία συμμετέχουν στις συνεδριάσεις του διοικητικού συμβουλίου, του γενικού συμβουλίου και του εποπτικού συμβουλίου της ΕΚΤ, για θέματα που σχετίζονται με αυτήν την ιδιότητα· τα μόνιμα ή προσωρινά μέλη του προσωπικού της ΕΚΤ τα οποία υπόκεινται στους όρους απασχόλησης της ΕΚΤ· τα πρόσωπα που εργάζονται για την ΕΚΤ, χωρίς σύμβαση απασχόλησης της ΕΚΤ, για θέματα που σχετίζονται με την εργασία τους για την ΕΚΤ. Όλοι όσοι εμπίπτουν στο πεδίο εφαρμογής της απόφασης πρέπει να συνεργάζονται με την OLAF και να της παρέχουν πληροφορίες, διασφαλίζοντας ταυτόχρονα τον εμπιστευτικό χαρακτήρα των εσωτερικών ερευνών. Επιπλέον, όσοι εμπίπτουν στο πεδίο εφαρμογής της απόφασης οφείλουν να αναφέρουν τυχόν πληροφορίες για ενδεχόμενη παράνομη δραστηριότητα σε κάποιο αρμόδιο άτομο εντός της ΕΚΤ. Όταν υπάρχουν ευαίσθητες πληροφορίες και η ευρύτερη διάδοσή τους θα μπορούσε να υπονομεύσει σοβαρά τη λειτουργία της ΕΚΤ, η εκτελεστική επιτροπή μπορεί: να απαγορεύσει την πρόσβαση σε πληροφορίες που αφορούν: αποφάσεις για τη νομισματική πολιτική, τα συναλλαγματικά διαθέσιμα, τις αγορές συναλλάγματος, και δεν είναι παλαιότερες του ενός έτους, πληροφορίες σχετικές με τα καθήκοντα που ανατίθενται στην ΕΚΤ με τον κανονισμό (ΕΕ) αριθ. 1024/2013, δεδομένα που λαμβάνει η ΕΚΤ από τις αρμόδιες εθνικές αρχές σχετικά με τη σταθερότητα του χρηματοπιστωτικού συστήματος ή μεμονωμένα πιστωτικά ιδρύματα, και τα χαρακτηριστικά ασφαλείας και τις τεχνικές προδιαγραφές των τραπεζογραμματίων ευρώ· σε εντελώς εξαιρετικές περιπτώσεις, να αποφασίζει να αποκρύπτει πληροφορίες που σχετίζονται με άλλους τομείς της δραστηριότητας της ΕΚΤ, ανάλογης ευαισθησίας, για μέγιστη περίοδο έξι μηνών. να απαγορεύσει την πρόσβαση σε πληροφορίες που αφορούν: Για την έναρξη εσωτερικής έρευνας, ο γενικός διευθυντής της OLAF πρέπει να εκδώσει γραπτή εξουσιοδότηση η οποία περιέχει την ταυτότητα των υπαλλήλων και την επαγγελματική ιδιότητά τους, το αντικείμενο και τον σκοπό της έρευνας, τη νομική βάση διεξαγωγής της έρευνας και τις εξουσίες έρευνας. Με την προσκόμιση της εν λόγω εξουσιοδότησης η ΕΚΤ πρέπει να: χορηγεί στους υπαλλήλους της OLAF πρόσβαση στις εγκαταστάσεις της ΕΚΤ· συνδράμει σε πρακτικά θέματα οργάνωσης των ερευνών· παρέχει οποιαδήποτε πληροφορία της ζητείται· και καταγράφει όλες τις παρεχόμενες πληροφορίες. Αν υπάρχουν υποψίες ότι κάποιο άτομο εμπλέκεται σε απάτη, διαφθορά και κάθε άλλη παράνομη δραστηριότητα, ο ενδιαφερόμενος πρέπει να ενημερώνεται γρήγορα, εφόσον αυτό δεν πρόκειται να βλάψει την έρευνα. Το άτομο έχει το δικαίωμα να διατυπώσει τις απόψεις του, να τηρήσει σιωπή, να μην ενοχοποιήσει τον εαυτό τους και να ζητήσει νομική συνδρομή. Εφόσον δεν προκύπτει επιβαρυντικό στοιχείο κατά ατόμου, η εσωτερική έρευνα τίθεται στο αρχείο. Το διοικητικό συμβούλιο της ΕΚΤ αποφασίζει για άρση της ετεροδικίας συμμετεχόντων σε όργανα λήψης αποφάσεων και λοιπά όργανα, ενώ η εκτελεστική επιτροπή λαμβάνει τέτοιες αποφάσεις σε όλες τις άλλες περιπτώσεις, κατόπιν σχετικού αιτήματος εθνικής αστυνομικής ή δικαστικής αρχής.